Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Sergio Sayas López jaunak egindako galderaren erantzuna, Foru Diputazioak emana, Altsasu-Etxarri Aranatzen eta Mendillorrin gaixotasun arraroak dauzkaten ikasleei buruzkoa. Galdera 2017ko irailaren 29ko 119. Nafarroako Parlamentuko Aldizkari Ofizialean argitaratu zen.

Iruñean, 2017ko urriaren 24an

Lehendakaria: Ainhoa Aznárez Igarza

ERANTZUNA

Unión del Pueblo Navarro talde parlamentariko foru parlamentari Sergio Sayas López jaunak idatziz erantzuteko galdera egin du (9-17/PES-00212) “Altsasu-Etxarri Aranatzen eta Mendillorrin gaixotasun arraroak dauzkaten ikasleei buruz”. Hona Nafarroako Gobernuko Osasuneko kontseilariak horri buruz ematen dion informazioa:

Nafarroako Gaixotasun Arraroen Erregistroak Estatuko Erregistroaren irizpideen pean funtzionatzen du. Erregistro oso konplexuak dira, zehazten oso zailak diren aldagaiak dituztenak.

Jo daiteke ezen, erregistro horretako eta Nafarroako Ospitaleguneko datuen arabera, lehenengo hurbilketa batean, 40 inguru izan daitezkeela Altsasun, Etxarri-Aranatzen edo Mendillorrin eskolaratuta egon eta gaixotasun arraroak dituzten haurrak. Hala eta guztiz ere, eskolaratze mota ere hartu beharko litzateke kontuan.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2017ko urriaren 13an

Osasuneko kontseilaria: Fernando Dominguez Cunchillos